ენტონი ჰოპკინზი

**სერ ენტონი ჰოპკინზი** (; დ. 31 ქირსეთუთა, 1937) — უელსარ–ამერიკალი არტისტი, ნამუთ სრულენს როლეფს ფილმეფს, თეატრეფს დო ოტელევიზიე შოუეფს. ჰოპკინზი აღიარებული რე ართ-ართ უდიდაშ არტისტო. თინა ჩინებული რე კანიბალიზმიშ მიმათხოზინალი სერიული მაჸვილარიშ, ჰანიბალ ლექტერიშ გასახიერებათ 1991 წანაშ ფილმის *[[კირიბეფიშ შურიშქალი (ფილმი)|კირიბეფიშ შურიშქალი]]*, ნამუშოთ თიქ მიღჷ ამერიკული კინოაკადემიაშ ოსკარიშ ჯილდო ნომინაციას საუჯგუშო კოჩი არტისტი. თიში ფილმეფიშე ოშინალი რე *[[ადამიერი მუნჭყვი (ფილმი)|ადამიერი მუნჭყვი]], [[დრაკულა (1992 წანაშ ფილმი)|დრაკულა]], [[დამორჩილიშ ლეგენდეფი (ფილმი)|დამორჩილიშ ლეგენდეფი]], [[დღაშ გინასქილედეფი (ფილმი)|დღაშ გინასქილედეფი]], [[ზოროშ მარშიმი]], [[მოსოფელიშ უცხვანტაში ინდიანი]], [[გოჸინილი გურეფი]], [[ნიქსონი (ფილმი)|ნიქსონი]], [[გინოტახუა (ფილმი)|გინოტახუა]]* დო შხვა. ჰოპკინზი დებადჷ დო მირდჷ უელსის, 2000 წანაშ 12 პირელს მიღო ააშ-იშ მონოღერობა. 2003 წანას თის გოუნწყეს მურიცხი ჰოლივუდიშ დიდებუაშ ოჯალე. ოსკარიშ ჯილდოწკჷმა ართო, ჰოპკინზის მობებული აფჷ გეჸვენჯი პრიზეფი: სუმი ბრიტანული აკადემიაშ ფილმეფის ჯილდო, ჟირი ემი, ორქოშ გლობუსი დოშხვა.

## ბიოგრაფია
### ორდოიანი წანეფი
ჰოპკინზიქ დებადჷ მარგამის, პორტ ტალბოტი, უელსი. მასქერეფი მურიელ ანი დო რიჩარტ არტურ ჰოპკინზი - ქობალიშ მაჭვალი. სკოლაშ პერიოდი ენტონიშო რდჷ უგამაგე. ჭიჭე ხანიშ უკული თიქ მეხვად, ნამდა თის უღუდ ნიჭი ხელუანობას, მუჭომით რე ხანტუა, პიანინოს მეგამა დო თ.უ. 1949 წანას მასქერეფიშ დაჟინებული თხუალათ ენირიცხჷ ჯოუნსიშ ბჟადალურ მონმაუზიშ ბოშეფიშ სკოლას პონტიპულს, უელსი. ჰოპკინზიქ ჯოუნსიშ სკოლას იგურუ ხუთი სემესტრი, უკული ქოთ გაგინძორჷ გურაფა ქოუბრიჯიშ ოშქაშე სკოლას, ქოუბრიჯი, უელსი.

15 წანაშ ხანს ჰოპკინზიქ შეხვდჷ რიჩარდ ბარტონს. წორო თიქ ქალუჭვათუ დო ხე უნწყუ ჰოპკინზის არტისტობაშე. საბოლოთ, 1957 წანას, ჰოპკინზიქ გათუ მუსიკაშ დო დრამაშ ომაფე ვალიური კოლეჯი, კარდიფის, უელსი. ჟირწანიანი არმიას ინალობაშ უკული, თინაქ მიდეშარჷ ლონდონშა, სოდეთ დიჭყჷ ხაზირუა დრამატული ხელუანობაშ ომეფე აკადემიას.

### კარიერა
1965 წანას, რეპერტუარიშ უკული, ჰოპკინზის მიოგორუ ლოურენს ოლივიექ, ნამუქჷთ მიარზიუ თის ერუანული ომეფე თეატრიშ კათინი. ჰოპკინზი მუ რაგად ოკოჰოია თქჷ მერზიას, უკული ოლივიერიშ მათირექჷთ იჸუ.

თეატრის წჷმოძინაშ უმკუჯინუო, ჰოპკინზიქ დოშურდჷ ართი დო იგივე როლეფიშ სრულებათ. თის უღუდჷ ნჭუაფა კინოარტისტუაჸურე. 1968 წანას თიქ გასახიერჷ რიჩარდ I ფილმის „ნჯილო ზოთონჯის. თიწკჷმა ართო ფილმის ლაჸაფენდეს პიტერ ო'ტული, კათრინ ჰეპბერნი დო ჯეიმზ ბონდიშ მურიცხი ტიმოტი დალტონი, ნამუთიქ გასახიერჷ საფრანგეთიშ მაფა ფილიპ II.

თეატრის მენჭაფილი წჷმოძინეფიშ უმიკუჯინუო (ოშინალი რე ერუანულ თეატრის რსულებური ლამბერტ ლე როუქსიშ როლი დევიდ ჰეირიშ დო ჰოვარდ ბრენტონიშ სპეკტაკლის პრავდა, ხოლო ენტონიშ როლი ენტონი დო კლეოპატრას ჯუდი დენჩწკჷმა ართო), თინა ჭიი-ჭიეთ ანებენდჷ დუდს თეატრალურ არტისტუას დო გინიშჷ ტელე დო კინო ოქიანუშა. თიში დებიუტიქ იჸუ 1967 წანას ბი-ბი-სიშ ტელეგინოჩამას – *[[ჭანდი თიშ ჸუჯის]]*, სოდეთ თიქ ილაჸაფჷ კუნტა ეპიზოდის. ჰოპკინზიშ ოტელევიზიე კარიერაშ მაართა ნაბიჯგეფიშე გჷშაკერძაფილო ოშვენალი რე პიერ ბეზუხოვიშ როლი ოტელევიზიე სერიალს *[[ლჷმა დო შვიდობა (ოტელევიზიე სერიალი)|ლჷმა დო შვიდობა]]* (1972), ნამუთ გინოღალირი რე ლევ ტოლსტოიშ ათე ჯოხონობაშ რომანიშ მეჯინათ. ათეშ უკული თის აჸუ მიოხუჯაფალქ დიდ კარიერაწკჷმა, მიარე ოვაციაშ დო გომორძგვილ ჯილდოეფწკჷმა. ჰოპკინზის მეჩეს ბრიტანული იმპერიაშ სარდალიშ ჯოხონუა 1987 წანას, 1993 წანას რაინდ-ბაკალავრიშ ჯოხონობა. 1996 წანას ჰოპკინზი დაჯილდეს ოპატიე ომაჸალეშო უელსიშ უნივერსიტეტიქ, ლამპეტერი.

2006 წანას ჰოპკინზიქ იჸუ ორქოშ გლობუსიშ სესილ ბ. დემილიშ ჯილდოშ მაღვენჯიქ რინას მენჭაფილი წჷმოძინაშო. 2008 წანას თინაქ დეჯილდუ ბრიტანული აკადემიაშ ფილმეფიშ დოჯილდაფაშ მაჸალობაშ ჯილდოთ.

ჰოპკინზიქ ასახიერჷ ოდინი ფილმ *[[თორი (ფილმი)|თორის]]*, ნამუთ Marvel Comics-იშ ადაპტაცია რე დო გიშართჷ 2011 წანას. 2010 წანაშ 24 ღურთუთას იჸუ , ნამდა ჰოპკინზი არსულენდჷ თარი როლს ორთული თრილერს *[[რიტუალი (ფილმი)|რიტუალი]]*. თიქ ილაყაფჷ პაპაშ როლი, ნამუთ რე "ეგზორციზმიშ ექსპერტი დო თიში მეთოდეფით ვარე აუცილებერო ტრადიციული".

#### არტისტალაშ სტილი
[thumb|220px|ანგუს ბარიშ როლს ფილმ ''[თანდუ (ფილმი)|თანდუს*]]
ჰოპკინზი ჩინებული რე მუში როლეფიშო საწმოხონო ოსხირული ზადაფათ. გვალო თენა არზენს თის ანჯას როლი გასახიერას დახე გვალო ორთაშობურო, მუთ მარშიმუნს თიშე ოწმახეთ მიკოკინელ მაზადაფალი სამუშაშ მასშტაბის. ათეშ გეშა თის შხირას მორთუმ კონფლიქტი რეჟისორწკჷმა, ნამუთ სცენარიშე გინორთას იკორინუანს, ვარდა არტისტიშე გინოწუმილი მუდანობაშ დუბლეფიშ გინოღალას ითხინს. ჰოპკინზიშ ნარაგადით, სცენას მუშობაშ სრულებაშ უკული, თინა უბრალეთ სრულას იჭყოლიდუანს თიში დიალოგიშ რანწკეფს. [[რიჩარდ ატენბორო]]შ, ნამუქჷთ ჰოპკინი ხუთ შხვადოშხვა ფილმის გინიღჷ, 1993 წანას ფილმის "[[ოროეფიშ ქიანა (ფილმი)|ოროეფიშ ქიანა]]" გინოღალეფს ღობერძგულო გაუჭირდჷ ჰოპკინზიშ დო [[დებრა უინგერი]]შ ჭკობაშ ართიანწკჷმა მეხუჯაფას.

ათეწკჷმა ართო, ჰოპკინზის მეგურაფაშ ნიჭი უღჷ. თინა მიშუძინანს მუშ ვალიურ აქცენტის თი აქცენტწკჷმა, ნამუსჷთ პერსონაჟი ითხინსჷნ. თიქ დუბლირაფა უღოლჷ თიში ბოლო დუმარიგებელიშ, ლოურენს ოლივიერიშ ხონარს, გეძინელ სცენეფს ფილმ *სპარტაკის* [[1991]] წანაშ რემეიკის.

=== პიჯული რინა ===
[[2007]] წანას ჰოპკინზიქ ხეახალშო გინორთჷ ოხორალო [[ააშ]]-შა. მაართათ თინაქ იდჷ ამერიკაშა [[1970-იანი წანეფი|1970–იან]] წანეფიშ ფილმეფიშ კარიერაშ გაუჯგუშაფალო, მარა [[1980-იანი წანეფი|1980–იან]] წანეფიშ ბრიტანეთშა დირთჷ. [[1990-იანი წანეფი|1990–იან]] წანეფს მენჭაფილი წჷმოძინაშ გეშა, ჰოპკინზიქ გინოჭყვიდჷ კინ ამერიკაშა დორთინა. [[2000]] წანაშ [[12 პირელს|12 პირელს]] ჰოპკინზიქ იჸუ ამერიკაშ სრულნებამი მენოღალექ, მუთ ქიანაშ მუკ-მუკი 3000 მილიანი სქირონაშ შარალუათ ოშინჷ.

ჰოპკინზი ნაგურგინა რე სუმშა. თიში მაართა ჟირი ჩილი ივნენ პეტრონელა ბარკერი ([[1967]]–[[1972]]) დო ჯენიფერ ლინტონი ([[1973]]–[[2002]]). ამდღარშო ჰოპკინზი გურგინელი რე [[კოლუმბია]]ს დუნაბადი სტელა აროიავიწკჷმა. მაართა ჩილშე ჸუნს ცირასქუა, [[აბიგაილ ჰოპკინზი]] (დ. [[20 მარაშნათუთა]], [[1968]]), ნამუთ რე არტისტი დო მობირე.

თის აფჷ მერზიებული თიში ხუჯი შხვადოშხვა ჩეჟქიმინუეფს დო ელაჩამეფს. თინა ხოლო რე მოხალისე მაგურაფალი რუსკინიშ არტისტალაშ სკოლას [[სანტა მონიკა]]ს, [[კალიფორნია]], სოდეთ თინა ოხორანსჷნ.

ჰოპკინზი გოხვალამირი ალკოჰოლიკი რე. თინა გილეშჷ 12-ეტაპიან აკოხვალამეფშა ალკოჰოლი ჸურე მისით უდირკუ ხენ თინეფიშ გაჩერებელო. წორო ათეშ მოხვარათ, [[1975]] წანას, ჰოპკინზიქ მიოტუ ალკოჰოლიშ შუმა. ჰოპკინზიშ ნარაგადით [[TMZ]]-წკჷმა [[2010]] წანაშ გჷმათუთასს, თინა რე ვეგეტარიანელი. 2008 წანას თინა დაკინებული რდჷ წონაშ დარკებაშ პროგრამათ დო უკვე 2010 წანაშო თიქ დირკჷ 80 [[გირვანქა]] (დახოლ. 36 [[კგ]])

[[1992]] წანას თიქ მაართათ დაჭყაფუ ინტენსიური ნარკოტიკეფიშ დო ალკოჰოლიშ რეაბილიტაცია [[დაუნვაივი (ჯიხა)|დაუნვაივიშ ჯიხაშ]] პატიმარეფს.

=== შხვა ნახანდეფი ===
ჰოპკინზი რე ნიჭიერი პიანისტი. [[1986]] წანას, თიქ გიშაშქჷ სინგლი, ჯოხონუათ *"დათხიებული მუხირცხი"*. სინგლიქ ეჭოფჷ 75-ა აბანი [[დიდი ბრიტანეთი|ბრიტანეთის]] ჩარტის. [[2007]] წანას ჰოპკინზიქ გაცხადჷ, ნამდა კუნტახანურო ოკოდ სცენას დეხიუკონ დო მოსოფელიშ მუკ-მუკი იშარალუკონ. თის უღჷ ნაჭარა მუსიკა ოკონცერტე დარბაზეფიშო სტეფან ბარტონწკჷმა ალმახანდუათ. ათე კომპოზიციეფი იკათუანს *"ბორჯიშ მარშიმს"*, ნამუშ მოსოფელიშ პრემიერაქ იჸუ [[დალასიშ სიმფონიური ორკესტრი|დალასიშ სიმფონიურ ორკესტრის]] [[2008]] წანაშ [[გჷმათუთა|გჷმათუთას]]. ხოლო ოშინალი რე კომპოზიცია *"შიზოიდური სალსა"*.

1996 წანას, ჰოპკინზიქ გიშაშქჷ მაართა ფილმი *მარაშინათუთა*, ნამუთ გინოღალირი რე მუშ რეჟისორალათ. ფილმიშ სცენარი რე [[ანტონ ჩეხოვიშ|ჩეხოვიშ]] ნახანდეფიშ, *ბიძი ვანიაშ* ვერსია. თიქ მაართაქ ჭარჷ სცენარი ექსპერიმენტული დრამაშ, *პროპელერიშ მარჩხალშო*, ნამუშ პრემიერაქ იჸუ [[სანდენსიშ ფილმეფიშ ფესტივალი|სანდენსიშ ფილმეფიშ ფესტივალს]] [[2007]] წანას..

ჰოპკინზის ნალაჸაფინა აფჷ ბრელი ჩინებული ისტორიული დო გჷმოგონილი პერსონაჟი, თინეფ შქას:



* [[რიჩარდ I (ინგლისი)|რიჩარდ I]] (*ნჯჷლო ზოთონჯის*, 1968)
* [[ჩარლზ დიკენსი]] (*დიდებუანი მეუზიმალი მისტერ დიკენსი*, 1970)
* [[პიერ ბეზუხოვი]] (*ლჷმა დო მშვიდობა*, 1972)
* [[დევიდ ლოიდ ჯორჯი]] (*ახალი უინსტონი*, 1972)
* [[იცხაკ რაბინი]] (*ენტეფიშ გომორძგუა*, 1976)
* [[ჯონ დუტონ ფროსტი]] (*ხინჯი ძალამ შორს რე*, 1977)
* [[ფრედერიკ ტრივზი]] (*ადამიერი მუნჭყვი*, 1980)
* [[ადოლფ ჰიტლერი]] (*ბუნკერი*, 1981)
* [[ოტელო]] (*ოტელო*, 1981)
* [[პავლე|პავლე მოჩვქაფილი]] (*პეტრე დო პავლე*, 1981)
* [[კვაზიმოდო]] (*პარიზიშ ნანაღორონთიშ ოხვამერი*, 1982)
* [[უილიამ ბლაი]] (*სიხვეიანე*, 1984)
* [[გალეაცო ჩიანო]] (*მუსოლინი დო მა*, 1985)
* [[ჰანიბალ ლექტერი]] (*კირიბეფიშ შურიშ ქალი*, 1991)<br />(*ჰანიბალი*, 2001) (*ჭითა დრაკონი*, 2002)

* [[აბრაჰამ ვან ჰელსინგი]] (*დრაკულა*, 1992)
* [[კლაივ ლუისი]] (*ოროეფიშ ქიანა*, 1993)
* [[ჯონ ჰარვი კელოგი]] (*შარა ველვილიჸურე*, 1994)
* [[რიჩარდ ნიქსონი]] (*ნიქსონი*, 1995)
* [[პაბლო პიკასო]] (*პიკასოწკჷმა რინაშ გატარება*, 1996)
* [[ჯონ კუინსი ადამსი]] (*ამისტადი*, 1997)
* [[ზორო|დონ დიეგო დე ლა ვეგა/ზორო]] (*ზოროს ნიღაბი*, 1998)
* [[ტიტუს ანდრონიკუსი]] (*ტიტუსი*, 1999)
* [[პტოლემეოს I სოტერი]] (*ალექსანდრე*, 2004)
* [[ბერტ მონრო]] (*მოსოფელიშ უცხვანტაში ინდიანი*, 2005)
* [[ჰრუგარი]]* (ბეოვულფი*, 2007)
* [[ალფრედ ჰიჩკოკი]] (*ჰიჩკოკი*, 2012)
* [[მათუსალა]] (*ნოე*, 2014)


== ჯილდოეფი ==
ენტონი ჰოპკინზი რე [[ოსკარი]]შ მაღვენჯი არტისტი, ნამუსით ხოლო გომორძგვილი ააფჷ 37 შხვა ჯილდო დო წუმორინაფილი რე  30 ნომინაციას.

*კირიბეფიშ შურიშ ქალით* მუნაგებ [[ოსკარი|ოსკარწკჷმა]]ართო, ჰოპკინზი ნომინირებული რე გეჸვენჯი ფილმეფიშო: *დღაშ ნასქილადუეფი* ([[1993]]), *ნიქსონი* ([[1995]]) დო *ამისტადი* (1997).

ჰოპკინზიქ მიღჷ [[ბრიტანული აკადემიაშ ფილმეფიშ დაჯილდოება|ბრიტანული აკადემიაშ ფილმეფიშ დაჯილდოებაშ]] ჯილდო საუჯგუშო მაართახარისხმი კოჩიშ როლიშო [[1973]] წანას [[პიერ ბეზუხოვი]]შ სრულებათ [[ბი-ბი-სი]]შ ტელესერიალს *ლჷმა დო მშვიდობა*,  ათეწკჷმა თის [[1991]] დო [[1993]] წანეფს აფჷ მუნაგებჷ ჯილდოეფი კინ თი კატეგორიას ფილმეფიშო *კირიბეფიშ შურიშ ქალი* დო *ოროეფიშ ქიანა*.

ჰოპკინზიქ მიგჷ [[ემი (პრემია)|ემიშ]] პრემია თიში როლიშო ფილმეფს *The Lindbergh Kidnapping Case* დო *ბუნკერი*, ხოლო აფჷ მინაღებჷ ემიშ ნომინაციები ფილმეფიშო *პარიზიშ ნანაღორონთიშ ოხვამერი* დო *დიდი პერსპექტივეფი*. თიქ მიგუ ჯილდო რეჟისორობაშო დო არტისტალაშო ფილმით *პროპელერიშ მარჩხალი'', შვეიცარიას, ლოკარნოშ ოერეფოშქაშე ფილმეფიშ ფესტივალს.

1979 წანას ენტონი იჸუ მუსიკაშ ომეფე აკადემიაშ ოპატიე მაკათური.

## ფილმოგრაფია

ენტონი ჰოპკინზიშ ფილმოგრაფია კოროცხუნს 110–შე უმოს ფილმის, ათენეფშე უდიდაშ ნორთი თარი ვარდა მაჟირახარისხამი როლი აფჷ ნალაჸაფინა, აკაბუცხა ნორთი  მუში რეჟისურათი რე გიოღალირი. ჰოპკინზი მუსხირენ ფილმიშ კომპოზიტორით რე, ხოლო პროდიუსერით დო სცენარიშ ავტორით.

## სქოლიო

## რესურსეფი ინტერნეტის

* 
* 
* 
*  ენტონი ჰოპკინზი — BBC Wales-ზე

კატეგორია:დუნაბადი 1937
კატეგორია:უელსარი არტისტეფი
კატეგორია:ამერიკალი არტისტეფი
კატეგორია:ვალიარ-ამერიკალი არტისტეფი
კატეგორია:ვალიარი იმიგრანტეფი ააშ-ის
კატეგორია:ოსკარიშ მაღვენჯი კინოარტისტეფი